als_Latn dik_Latn tur_Latn
Ora inteligjente Moto 360 dhe ora G Watch e kompanisë LG nuk do të jenë të vetmet pajisje Android Wear që do të vijnë këtë vit, meqë kompani të tjera teknologjike po planifikojnë të krijojnë ora inteligjente me platformën Android Wear.
Një nga këto është kompania HTC, ku flitet se po krijon një orë inteligjente që do të ketë platformën Android Wear. Kjo orë pritet të prezantohet gjatë verës. Lajmet vijnë nga TK Tech News, i njëjti burim që postoi videot e pajisjeve Galaxy S5 Prime dhe Active të Samsung-ut, para se këto pajisje të prezantoheshin zyrtarisht.
Ora inteligjente e kompanisë HTC do të quhet HTC One Wear dhe do të prezantohet nga fundi i muajit gusht ose fillimi i muajit shtator. Thuhet se dizajni i orës inteligjente HTC One Wear do të jetë i njëjtë me orën inteligjente Moto 360 të kompanisë Motorola. Nuk janë zbuluar shumë detaje për këtë pajisje, dhe nuk është shfaqur as edhe një imazh i saj në internet.
HTC nuk ka konfirmuar akoma se po krijon një orë inteligjente me platformën Android Wear, prandaj duhet të presim kur kompania të prezantojë zyrtarisht këtë pajisje për të zbuluar më shumë detaje.
(Herë të lexuara: 205)
als_Latn als_Latn als_Latn als_Latn als_Latn